title: Tawa (suterot)
text: Tire Tawa berpot tir fikaf is pimtas inde nendason va kiewega, tawadayik kal gomilara rodefaskir. Dalaf askisik tir Jean Macquart berikye ke Gervaise Macquart ( Sagondexo ). Stragat da Jean koe taneafa karba ke Rougon-Macquart bwoy awiyir lize wetce intakobasik va int tazukayar. Koe Atitsura berpot azu Pascal kurmikye dere titir. Bak perda al tir sayakik aze va une dene gadikye ke nik koe Romilly-sur-Aigre wida ke Beauce gola trasir. Voxen tilik laizon mulufter numazen Jean wetce dielzanisik zo kouner. To batlize va diref kurenik kakever, i va Françoise Fouan nazbeikya ke Michel Fouan. Yasaf konoleks va tel lorotaf pak ke taway pu in al nafer. Louis Fouan berikye ke Michel tise guazackafe gorar da ika jandera is krupara, va taway pu kot inaf nazbeik fu remzilir.